Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 747

11.CA KÖZVETETT BEFEKTETÉSEK RÉSZ- LETEZÉSE A jelentés célja A hitelintézetnek a közvetett befektetéseirõl ebben a mellékletben kell adatokat közölnie a vállalkozásokban való részesedésekben rejlõ további kockázatainak felmérése érdekében. A közvetett tulajdonlás felsorolását a tulajdont képezõ vállalkozásonként (befektetésenként) külön-külön, valamint a Hpt. 4. számú mellékletében meghatározottak sze- 2005/171/II. szám rinti közvetett tulajdonosok (köztes vállalkozások) és tulajdoni arányuk, valamint a hozzá kapcsolódó befektetés értékének feltüntetésével szükséges részletezni. A jelentés kitöltése A jelentést úgy kell kitölteni, hogy abból megállapíthatók legyenek a hitelintézet befektetéséhez (vállalkozásban való részesedéséhez) kapcsolódóan a további – közvetett módon – tulajdonosok (befektetõk) adatai. A befektetésre, illetve annak tulajdonosaira vonatkozó Törzsszám, Ág stb. oszlopot is (a magyar tulajdonosok, illetve vállalkozások esetében az ország oszlop kivételével) ki kell tölteni. A közvetlen tulajdonra vonatkozó oszlopot csak akkor kell kitölteni, ha a tulajdonos nemcsak közvetett tulajdonnal rendelkezik az adott befektetésben (vállalkozásban). A megnevezés oszlopban csak tájékoztatóul közöljük a „befektetés”, illetve „befektetõ” jelzéseket. A tábla kitöltésekor ezeket a jelzéseket sem a papíron, sem file-ban nem szükséges feltüntetni. Az f) Szerzés idõpontja oszlopban a szerzés idõpontját – a legelsõ szerzés szerint – minden tulajdonosnál szerepeltetni kell. A befektetés (vállalkozás) sorában ez megegyezik a hitelintézet által történt szerzési idõponttal. (Amikor a vállalkozás közvetett befektetésként a hitelintézethez került.) A 01. sorszámtól kezdõdõen folyamatosan, egyenként kell felsorolni a vállalkozásokat. A táblamellékletben a közvetett befektetéseket az alap (11.B) táblában történt felsorolás sorrendjében két, illetve tulajdonosait tekintve több sorban jól elhatárolt módon (pl. egy sorszám alatt, vagy az alaptáblán szereplõ sorszámmal39) kell feltüntetni. Az egy befektetéshez tartozó összes tulajdonost (befektetõt) fel kell sorolni. Az elsõ sorban a befektetés (vállalkozás) adatait kell szerepeltetni. (A részletezõ sorokban kimutatott tulajdonosok tõkére és tulajdoni arányra vonatkozó adatait összegezni kell, és ezeket az összesített adatokat kell a befektetés sorában feltüntetni.) A második (illetve alatta a többi) sorban a közvetett tulajdonosra vonatkozó adatokat, valamint az általuk befektetett tõkeértéket, tulajdoni, illetve szavazati arányukat kell feltüntetni. Minden tulajdonosnál az általa képviselt közvetett tulajdoni arányt és tõkeértéket kell szerepeltetni. A befektetések sorában lévõ tõkeértékek összegének, arányainak meg kell egyezni a 11.B Befektetések táblában az adott vállalkozás (befektetés) sorában lévõ közvetettségre vonatkozó adataival, függetlenül attól, hogy többszörös, illetve többlépcsõs a befektetés közvetett tulajdonlása. Nem szükséges befektetésenként külön lapot kitölteni, lehet egy táblamellékletben is közölni a tulajdonosi adatokat, azok összegzését a megfelelõ azonosítás mellett. 39 Például 05 Piros Rt., mivel a 11.B tábla 05 sorában szerepel. A bankoknak és szakosított hitelintézeteknek nem kell az 1 millió Ft alatti befektetéseket részletezni. Ha a hitelintézetnek nincs közvetett befektetése a táblát „nemleges” jelzéssel kell megküldeni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes